CELEX: 32015D0569
Language: ro
Date: 2015-04-07 00:00:00
Title: Decizia de punere în aplicare (UE) 2015/569 a Comisiei din 7 aprilie 2015 de modificare a anexelor la Decizia de punere în aplicare 2011/630/UE în ceea ce privește echivalența șeptelurilor de bovine oficial indemne de tuberculoză din statele membre și din Noua Zeelandă și informațiile din modelul de certificat de sănătate animală privind cantitatea de material seminal [notificată cu numărul C(2015) 2187]  Text cu relevanță pentru SEE

9.4.2015   
            
            
               RO
            
            
               Jurnalul Oficial al Uniunii Europene
            
            
               L 93/72
            
         DECIZIA DE PUNERE ÎN APLICARE (UE) 2015/569 A COMISIEI
   din 7 aprilie 2015
   de modificare a anexelor la Decizia de punere în aplicare 2011/630/UE în ceea ce privește echivalența șeptelurilor de bovine oficial indemne de tuberculoză din statele membre și din Noua Zeelandă și informațiile din modelul de certificat de sănătate animală privind cantitatea de material seminal
   
      
         [notificată cu numărul C(2015) 2187]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 88/407/CEE a Consiliului din 14 iunie 1988 de stabilire a cerințelor de sănătate animală aplicabile în schimburile intracomunitare și la importul de material seminal de animale domestice din specia bovină (1), în special articolul 8 alineatul (1), articolul 10 alineatul (2) primul paragraf, articolul 10 alineatul (3) și articolul 11 alineatul (2),
   întrucât:
   
               (1)
            
            
               Anexa I la Decizia de punere în aplicare 2011/630/UE a Comisiei (2) stabilește o listă a țărilor terțe sau a părților acestora din care statele membre trebuie să autorizeze importurile de material seminal de la animale domestice din specia bovină (denumit în continuare „material seminal”). Noua Zeelandă este inclusă în lista respectivă. În plus, în partea 1 secțiunea A din anexa II la decizia de punere în aplicare respectivă se stabilește modelul de certificat de sănătate animală pentru importul și tranzitul prin Uniune de material seminal expediat din centrul de colectare a materialului seminal în care a fost colectat materialul seminal.
            
         
               (2)
            
            
               Directiva 64/432/CEE a Consiliului (3) stabilește normele pentru comerțul cu bovine în interiorul Uniunii și prevede programe de monitorizare și eradicare a anumitor boli care afectează animalele respective, inclusiv tuberculoza. Noua Zeelandă a solicitat să se recunoască faptul că programul său de combatere a tuberculozei bovine este echivalent cu programele de monitorizare și eradicare a tuberculozei bovine care sunt puse în aplicare de statele membre în conformitate cu condițiile prevăzute în anexa A secțiunea I din Directiva 64/432/CEE. Informațiile furnizate de Noua Zeelandă privind programul său de combatere a tuberculozei bovine demonstrează că statutul privind tuberculoza bovină al unui șeptel de bovine clasificat ca „C2” în cadrul Strategiei naționale de gestionare a organismelor dăunătoare din Noua Zeelandă pentru tuberculoza bovină este echivalent cu statutul privind tuberculoza bovină al unui șeptel de bovine care este recunoscut într-un stat membru ca fiind un „șeptel de bovine oficial indemn de tuberculoză” în conformitate cu condițiile stabilite în anexa A secțiunea I din Directiva 64/432/CEE.
            
         
               (3)
            
            
               Prin urmare, lista țărilor terțe sau a părților acestora din care statele membre trebuie să autorizeze importurile de material seminal stabilită în anexa I și modelul de certificat de sănătate animală stabilit în partea 1 secțiunea A din anexa II la Decizia de punere în aplicare 2011/630/UE ar trebui modificate pentru a reflecta condițiile speciale prin care Uniunea recunoaște echivalența clasificării șeptelurilor de bovine ca „C2” în cadrul programului de combatere a tuberculozei bovine pus în aplicare de Noua Zeelandă cu condițiile stabilite în anexa A secțiunea I din Directiva 64/432/CEE pentru un șeptel de bovine dintr-un stat membru recunoscut ca fiind un „șeptel de bovine oficial indemn de tuberculoză”.
            
         
               (4)
            
            
               Pentru a reduce și mai mult sarcina administrativă a medicului veterinar al centrului și al medicului veterinar oficial, este oportun să se elimine informația privind cantitatea totală de paiete de material seminal din transport de la punctul I.28 din modelul de certificat de sănătate animală prevăzut în partea 1 secțiunea A din anexa II la Decizia de punere în aplicare 2011/630/UE, întrucât această informație este deja menționată la punctul I.20 din modelul de certificat de sănătate animală respectiv.
            
         
               (5)
            
            
               În plus, este necesar să se introducă în tabelul de la punctul I.28 din modelul de certificat de sănătate animală prevăzut în partea 1 secțiunea A din anexa II la Decizia de punere în aplicare 2011/630/UE o coloană în care să se menționeze informații privind cantitatea de paiete de material seminal colectate la o anumită dată de la un taur donator identificat care respectă condițiile speciale pentru boala limbii albastre și pentru boala hemoragică epizootică.
            
         
               (6)
            
            
               Prin urmare, anexele I și II la Decizia de punere în aplicare 2011/630/UE trebuie modificate în consecință.
            
         
               (7)
            
            
               Pentru a se evita perturbarea importurilor în Uniune de transporturi de material seminal de la animale domestice din specia bovină, utilizarea certificatelor de sănătate animală emise în conformitate cu partea 1 secțiunea A din anexa II la Decizia de punere în aplicare 2011/630/UE în versiunea sa anterioară intrării în vigoare a prezentei decizii ar trebui să fie autorizată pentru o perioadă de tranziție, cu condiția respectării anumitor condiții.
            
         
               (8)
            
            
               Măsurile prevăzute de prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexele la Decizia de punere în aplicare 2011/630/UE se modifică în conformitate cu anexa la prezenta decizie.
   Articolul 2
   Pentru o perioadă de tranziție până la 30 iunie 2015, transporturile de material seminal de la animale domestice din specia bovină însoțite de un certificat de sănătate animală corespunzător emis cel târziu la 1 iunie 2015 în conformitate cu modelul de certificat de sănătate animală prevăzut în partea 1 secțiunea A din anexa II la Decizia de punere în aplicare 2011/630/UE în versiunea sa anterioară intrării în vigoare a prezentului regulament pot continua să fie introduse în Uniune.
   Articolul 3
   Prezenta decizie se adresează statelor membre.
   
      Adoptată la Bruxelles, 7 aprilie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 194, 22.7.1988, p. 10.
   
      (2)  Decizia de punere în aplicare 2011/630/UE a Comisiei din 20 septembrie 2011 privind importul în Uniune de material seminal de la animale domestice din specia bovină (JO L 247, 24.9.2011, p. 32).
   
      (3)  Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (JO 121, 29.7.1964, p. 1977/64).
   
      ANEXĂ
      Anexele la Decizia de punere în aplicare 2011/630/UE se modifică după cum urmează:
      
                  1.
               
               
                  Anexa I se înlocuiește cu următorul text:
                  
                     „ANEXA I
                     
                        Lista țărilor terțe sau a părților acestora din care statele membre trebuie să autorizeze importuri de material seminal de la animale domestice din specia bovină
                     
                     
                                 Codul ISO
                              
                              
                                 Numele țării terțe
                              
                              
                                 Observații
                              
                           
                                 Descrierea teritoriului
                                 (dacă este cazul)
                              
                              
                                 Garanții suplimentare
                              
                           
                                 AU
                              
                              
                                 Australia
                              
                              
                                  
                              
                              
                                 Garanțiile suplimentare referitoare la testare stabilite la punctele II.5.4.1 și/sau II.5.4.2 din modelul de certificat de sănătate animală prevăzut în partea 1 secțiunea A a anexei II sunt obligatorii.
                              
                           
                                 CA
                              
                              
                                 Canada (1)
                                 
                              
                              
                                 Teritoriul descris ca CA-1 în partea 1 a anexei I la Regulamentul (UE) nr. 206/2010
                              
                              
                                  
                              
                           
                                 CH
                              
                              
                                 Elveția (2)
                                 
                              
                              
                                  
                              
                              
                                  
                              
                           
                                 CL
                              
                              
                                 Chile
                              
                              
                                  
                              
                              
                                  
                              
                           
                                 GL
                              
                              
                                 Groenlanda
                              
                              
                                  
                              
                              
                                  
                              
                           
                                 IS
                              
                              
                                 Islanda
                              
                              
                                  
                              
                              
                                  
                              
                           
                                 NZ
                              
                              
                                 Noua Zeelandă (3)
                                 
                              
                              
                                  
                              
                              
                                  
                              
                           
                                 PM
                              
                              
                                 Saint-Pierre și Miquelon
                              
                              
                                  
                              
                              
                                  
                              
                           
                                 US
                              
                              
                                 Statele Unite
                              
                              
                                  
                              
                              
                                 Garanțiile suplimentare referitoare la testare stabilite la punctele II.5.4.1 și/sau II.5.4.2 din modelul de certificat de sănătate animală prevăzut în partea 1 secțiunea A a anexei II sunt obligatorii.
                              
                           
               
            
                  2.
               
               
                  În partea 1 a anexei II, secțiunea A se înlocuiește cu următorul text:
                  „SECȚIUNEA A
                  
                     Modelul 1 – Certificat de sănătate animală aplicabil în cazul importului și tranzitului prin Uniune de material seminal de la animale domestice din specia bovină colectat, tratat și depozitat în conformitate cu Directiva nr. 88/407/CEE a Consiliului, expediat din centrul de colectare a materialului seminal în care a fost colectat materialul seminal
                  
                  
                     
                  
                     
                  
                     
                  
                     
                  
                     ”
            
         (1)  Modelul de certificat care trebuie să fie utilizat pentru importurile provenite din Canada este stabilit în Decizia 2005/290/CE a Comisiei din 4 aprilie 2005 de stabilire a unor certificate simplificate pentru importul de material seminal de animale din specia bovină și de carne proaspătă de animale din specia porcină din Canada și de modificare a Deciziei 2004/639/CE (numai pentru materialul seminal colectat în Canada), în conformitate cu Acordul dintre Comunitatea Europeană și Guvernul Canadei cu privire la măsurile sanitare pentru protecția sănătății publice și animale în comerțul cu animale vii și produse de origine animală, astfel cum a fost aprobat prin Decizia 1999/201/CE a Consiliului.
      
         (2)  Modelele de certificate care trebuie să fie utilizate pentru importurile din Elveția sunt stabilite în anexa D la Directiva 88/407/CEE a Consiliului, cu adaptările prevăzute în anexa 11 apendicele 2 capitolul VII(B) punctul 4 din Acordul dintre Comunitatea Europeană și Confederația Elvețiană privind comerțul cu produse agricole, aprobat prin Decizia 2002/309/CE, Euratom a Consiliului și a Comisiei privind Acordul de cooperare științifică și tehnologică din 4 aprilie 2002 privind încheierea a șapte acorduri cu Confederația Elvețiană.
      
         (3)  În scopul importului în Uniune de material seminal de la animale domestice din specia bovină, statutul privind tuberculoza bovină al unui șeptel de bovine clasificat ca «C2» în cadrul Strategiei naționale de gestionare a organismelor dăunătoare din Noua Zeelandă pentru tuberculoza bovină este echivalent cu statutul privind tuberculoza bovină al unui șeptel de bovine care este recunoscut într-un stat membru ca fiind un «șeptel de bovine oficial indemn de tuberculoză», în conformitate cu condițiile stabilite la punctele 1 și 2 din anexa A secțiunea I din Directiva 64/432/CEE.”